## stemaTgv**ROMÂNIA**

**JUDEȚUL DÂMBOVIȚA**

### MUNICIPIUL TÂRGOVIȘTE

**Direcţia Economică Aprobat,**

**Serviciul Stabilire, Constatare, Încasare Impozite şi Taxe Locale Primar,**

 **Jr. Daniel Cristian Stan**

 **RAPORT DE SPECIALITATE**

**privind stabilirea impozitelor și taxelor locale**

**începând cu anul 2022**

În conformitate cu prevederile Legii nr. 227/2015 privind Codul Fiscal, cu modificările și completările ulterioare, Consiliile Locale adoptă pentru anul fiscal următor, hotărâri privind stabilirea impozitelor şi taxelor locale referitoare la:

 a) stabilirea cotei impozitelor sau taxelor locale, după caz, când acestea se determină pe bază de cotă procentuală, iar prin Legea nr. 227/2015 privind Codul Fiscal, cu modificările și completările ulterioare, sunt prevăzute limite minime şi maxime;

 b) stabilirea cuantumului impozitelor şi taxelor locale, când acestea sunt prevăzute în sumă fixă, în limitele prevăzute de Legea nr. 227/2015 privind Codul Fiscal, cu modificările și completările ulterioare;

 c) adoptarea taxelor speciale prevăzute la art. 484 şi instituirea altor taxe locale prevăzute la art. 486 din Legea nr. 227/2015 privind Codul Fiscal, cu modificările și completările ulterioare;

 d) stabilirea nivelului bonificaţiei de până la 10%, conform prevederilor art. 462 alin. (2), art. 467 alin. (2) şi art. 472 alin. (2) din Legea nr. 227/2015 privind Codul fiscal, cu modificările și completările ulterioare;

 e) majorarea impozitelor şi taxelor locale, conform art. 489 din Legea nr. 227/2015 privind Codul fiscal, cu modificările și completările ulterioare.

 **Articolul 491** din Legea nr. 227/2015 privind Codul Fiscal, cu modificările și completările ulterioare**, instituie o obligație** în sarcina autorităților publice locale **de a** **adopta o hotărâre în vederea indexării** sumelor reprezentând impozit sau taxă locală.

*” (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.*

*(11) Prin excepţie de la prevederile* *alin. (1)**, sumele prevăzute în tabelul prevăzut la art. 470* *alin. (5)* *şi* *(6)* *se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva* *1999/62/CE* *de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva* *1999/62/CE* *de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.*

*(2) Sumele indexate conform* *alin. (1)* *şi* *(11)* *se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti.*

*(3) Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor* *alin. (1)**.*

 De asemenea, sunt supuse indexării și sumele reprezentând limitele amenzilor contravenționale prevăzute de Legea nr. 227/2015 privind Codul Fiscal, cu modificările și completările ulterioare, astfel cum este prevăzut de art. 493 alin. (7) din Codul fiscal

*„(7) Limitele amenzilor prevăzute la alin. (3) şi (4) se actualizează prin hotărâre a consiliilor locale conform procedurii stabilite la art. 491.”*

***Rata inflației pentru anul fiscal 2020 a fost de 2,6 %*** conform adresei nr. 1146/18.01.2021 a Institutului Național de Statistică publicat pe site-ul Ministerului Dezvoltării Regionale și Administrației Publice.

 În anexele 1-.... la proiectul de hotărâre privind stabilirea impozitelor şi taxelor locale începând cu anul 2022, sunt enumerate categoriile de impozite şi taxe ce urmează a fi stabilite.

 Director Executiv,

Ec. Silviana-Ecaterina MARIN Sef Birou Juridic-Contencios

 Jr. Elena EPURESCU

 Sef Serviciu

 Ing. Iulian CRINTESCU